Plaasmoordestudiefonds skep hoop vir slagoffers - Solidariteit WêreldSolidariteit Wêreld
Tuis › Nuuskantoor › Plaasmoordestudiefonds skep hoop vir slagoffers
Plaasmoordestudiefonds skep hoop vir slagoffers
Woensdag | 04 Julie | 2018
Boere lê baie Suid-Afrikaners na aan die hart en daarom het Solidariteit Helpende Hand in 2017 besluit om 'n studiefonds te stig wat op boeregemeenskappe fokus. Dié fonds word spesifiek aangewend om vir kinders wat se ouers slagoffers van plaasmoorde was, te sorg sodat hulle hul studie kan voltooi.
Volgens dr. Danie Brink, uitvoerende hoof by Helpende Hand is dit nog 'n manier waarop mense ons land se boere kan ondersteun. "Ons wil ons medelye aan die gesinne wat deur geweld op plase geraak is, betoon en ons wil graag seker maak dat die familielede wat agterbly, spesifiek die jongmense, akademies versorg is en die nodige berading ontvang."
Henkie & James Uys
Op 4 Augustus 2001 het sewe kinders hulle pa's deur plaasmoorde verloor, maar met studiehulp is dit vandag moontlik om Henk en James (wat op daardie stadium onderskeidelik net twee en drie jaar oud was) se studies te betaal. Dit is 'n tragiese verhaal van twee seuns wat hul vader en steunpilaar aan 'n plaasmoord afgestaan het. Dit is egter ook 'n storie van hoop, waar twee seuns besluit het om ten spyte van hul hartseer, op te staan en hul drome 'n werklikheid te maak. Klik hier vir die inspirerende video.
As kind wou Sumien Deetlefs graag die president van Suid-Afrika word. Die realiteit was egter dat sy 'n kelner in 'n klein restaurant was wat reeds op 17 vir haar jonger suster moes help sorg. Vandag spog sy met 'n meestersgraad danksy die ondersteuning van Helpende Hand. Haar lewensverhaal vertel van harde werk, moelike tye, mislukkings, en deursettingsvermoë. Klik hier vir haar getuienis.
Hulp word benodig
Sedert die begin van 2018 het daar reeds 210 plaasaanvalle en 33 plaasmoorde plaasgevind en daarom nooi Solidariteit Helpende Hand u graag uit om te help om die Plaasmoordestudiefonds van Suid-Afrika uit te bou tot een van Suid-Afrika se grootste studiefondse.